20/12/2016 | Administración LocalMunicipal
Oroso
Anuncio de bases e convocatoria da bolsa de emprego de operario/a de limpeza viaria do Concello de Oroso

ANUNCIO ASUNTO: APROBACIÓN BOLSA DE EMPREGO PARA POSTO DE OPERARIO DE LIMPEZA DO CONCELLO DE OROSO Mediante resolución de Alcaldía nº1160/2016 asinada con data de 15/12/2016 procedeuse á aprobación da convocatoria e das bases para a creación dunha bolsa de emprego para a provisión temporal mediante a modalidade de contrato laboral temporal do posto de operario de limpeza do Concello de Oroso. Co fin de dar cumprimento ao principio de publicidade e de conformidade co contido das propias bases procédese á publicación da citada convocatoria e do texto íntegro das bases facéndose constar que o prazo para a presentación de solicitudes será de 10 días hábiles a contar a partir da publicación do presente anuncio no Boletín Oficial da Provincia. BASES REGULADORAS DA BOLSA DE EMPREGO DE OPERARIO/A DE LIMPEZA VIARIA DO CONCELLO DE OROSO PRIMEIRA.–OBXECTO DA CONVOCATORIA. A presente convocatoria ten como obxecto constituír unha bolsa de emprego para a provisión temporal de prazas clasificadas como de OPERARIO/A DE LIMPEZA a fin de garantir o axeitado funcionamento dun servizo básico e de prestación obrigatoria no Concello. Acudirase á presente bolsa de emprego cando resulte necesario a provisión temporal deste tipo de prazas polos motivos sinalados no artigo 15.1 a) b) e c) do Real Decreto Lexislativo 2/2015, de 23 de outubro, polo que se aproba o Texto Refundido da Lei do Estatuto dos Traballadores, isto é acudirase nos seguintes casos: 1. Substitución temporal dos titulares ou no seu caso dos substitutos dalgunha das prazas de operario de limpeza do Concello de Oroso, segundo o disposto no artigo 15.1 c) do Estatuto dos Traballadores. Neste caso entenderase como substitución temporal nos casos de concesión de licenzas, uso do período de vacacións, concesións de permisos, situacións de excedencia, baixa médica ou calquera outra semellante na que se atope o titular da praza ou o substituto deste.2. Acumulación de tarefas ou excesos puntuais de carga de traballo no suposto do artigo 15.1 b) Estatuto dos Traballadores.3. Para a realización de unha obra o servicio determinados no suposto do artigo 15.1 a) Estatuto dos Traballadores. A contratación do persoal integrante desta bolsa de emprego axustarase á modalidade de contratación laboral temporal e en todo caso dita contratación estará suxeita ás limitacións establecidas pola Lei 48/2015, de 29 de outubro, de orzamentos xerais do Estado para o ano 2016, ou pola norma que a substitúa. Porén, cando se trate de persoal contratado ao abeiro de proxectos, programas, ou subvencións outorgadas por outras administracións ou organismo públicos, estarase ao disposto nas normas específicas de que se trate. Nestes casos só será posible realizar a contratación a través da bolsa de emprego cando se respecten as disposicións aplicables, e non se contemplen sistemas de selección específicos, ou se esixa polo ente subvencionante que a cobertura dos postos se leve a cabo a través dos servizos públicos de emprego. Non se procederá á contratación temporal de operarios de limpeza ao marxe da bolsa de emprego agás nos supostos contemplados no parágrafo anterior. En ningún caso poderá utilizarse a presente bolsa de emprego para a contratación de persoal laboral fixo. SEGUNDA.–INCOMPATIBILIDADES. O persoal contratado estará suxeito durante a súa relación laboral á normativa sobre incompatibilidades prevista para a función pública conforme ao previsto na Lei 53/1984, de 25 de decembro, ou a norma que a substitúa. TERCEIRA.–RETRIBUCIÓNS E FINANZAMENTO. O importe das retribucións dos traballadores será a será a establecida no Convenio Colectivo do Persoal Laboral do Concello de Oroso para o grupo V, así como na Relación de Postos de Traballo para o posto definido como operario de limpeza e no anexo de persoal orzamentario para o posto de operario de limpeza. CUARTA.–PUBLICIDADE. As presentes bases xunto coa convocatoria do proceso de selección deberá publicarse integramente no taboleiro de anuncios do Concello de Oroso, na páxina web do Concello así como no Boletín Oficial da Provincia da Coruña e igualmente facilitarase unha copia destas na Oficina de Rexistro Xeral do Concello. Os resultados das probas, as citacións e emprazamentos dos aspirantes, así como calquera actuación do tribunal cualificador levarase a cabo a través do taboleiro de anuncios do Concello, medio exclusivo de notificación aos interesados, sen prexuízo de que, se o Concello o estima procedente, se poidan utilizar outros medios de difusión como a páxina web, non obstante a todos os efectos, incluído o cómputo de prazos se terá en conta a data de publicación no taboleiro de anuncios do Concello de Oroso. QUINTA.–RÉXIME XURÍDICO. O proceso selectivo dos integrantes da presente bolsa de emprego regularase polo previsto nas presentes bases e no non previsto nelas será de aplicación o establecido nas seguintes disposicións, así como nas restantes disposicións que resulten aplicables: – Real Decreto Lexislativo 5/2015, de 30 de outubro, polo que se aproba o Texto Refundido do Estatuto Básico do Empregado Público. – Lei 7/1985, de 2 de abril, Reguladora de Bases de Réxime Local. – Lei 2/2015, de 29 de abril, de emprego público de Galicia. – Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local. – Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local. – Lei 7/2004, de 16 de xullo, galega para a igualdade de mulleres e homes. – Real Decreto 364/1995, de 10 de marzo, polo que se aproba o Regulamento xeral de ingreso do persoal ao servizo da administración xeral do Estado. – Real Decreto 365/1995, de 10 de marzo, polo que se aproba o Regulamento de situacións administrativas dos funcionarios civís da Administración Xeral do Estado. – Real Decreto Lexislativo 2/2015, de 23 de outubro polo que se aproba o Texto Refundido do Estatuto dos Traballadores así como o Real Decreto 2720/1998, de 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada. – Convenio Colectivo do persoal laboral do Concello de Oroso. SEXTA.–FUNCIÓNS DO POSTO DE TRABALLO. As funcións dos aspirantes que sexan chamados desde a bolsa de traballo para ocupar o posto de operario/a de limpeza serán as definidas pola relación de postos de traballo do Concello de Oroso para o posto de “Operario de limpeza, 05.02”. A título meramente exemplificativo:  Limpeza de vías públicas, mobiliario, edificios e instalacións municipais, incluído o manexo de maquinaria especializada (máquina varredora motorizada, limpadora a chorro de auga, etc.).  Baleirado e limpeza de papeleiras, maceteiros e cinceiros públicos. Limpeza de contedores de lixo.  Realización de pequenas podas de setos, corta céspede, e retirada de matas, brozas, follas e restos, incluído o manexo de maquinaria especializada (podadora, cortacéspedes etc.).  Limpeza e desatranco de sumidoiros de augas pluviais.  Condución de vehículos de ata 3.500 kg. de carga útil.  Levar a cabo tarefas de colaboración na colocación, montaxe e desmontaxe de valados, sinais, taboados, carpas, stands, etc. e demais apoio nos preparativos de festexos e actos organizados polo Concello de Oroso.  Levar a cabo tarefas relacionadas co transporte, carga e descarga dos materiais necesarios para desenvolver as actividades anteriormente sinaladas.  Emitir no seu caso os informes ou partes que sexan requiridos polas autoridades municipais relacionadas sempre coas funcións do seu posto de traballo.  Dar cumprimento as normas de prevención de riscos laborais asistindo no seu caso ás actividades formativas organizadas polo Concello neste ámbito. SÉTIMA.–REQUISITOS PARA A SELECCIÓN DOS TRABALLADORES INTEGRANTES DA BOLSA DE EMPREGO. Para poder ser admitidos no presente proceso de selección e na posterior bolsa de emprego que se cree os aspirantes deberán reunir e manter en todo momento os seguintes requisitos: 1.–Ter a nacionalidade española, sen prexuízo do disposto no artigo 57 do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico de Empregado Público e do previsto no artigo 52 da Lei 2/2015, de 29 de abril, de Emprego Público de Galicia, respecto do acceso ao emprego público por nacionais doutros estados.2.–Ter cumpridos os dezaseis anos de idade e non exceder da idade de xubilación.3.–Non ter sido separado mediante expediente disciplinario do servizo de calquera Administración Pública ou dos órganos constitucionais ou estatutarios das Comunidades Autónomas, nin atoparse inhabilitado, por sentenza firme, para o exercicio de funcións públicas. No caso de nacionais doutros estados non atoparse inhabilitado nin en situación equivalente nin ter sido sometido a sanción disciplinaria ou equivalente, que impida, no seu Estado, nos mesmos termos, o acceso ao emprego público.4.–Non padecer enfermidade nin defecto físico ou psíquico incompatible co desenvolvemento das correspondentes funcións do posto.5.–Estar en posesión do título de certificado de escolaridade ou titulación superior. No caso de títulos obtidos no estranxeiro deberá xustificarse a habilitación mediante un documento que acredite de modo fidedigno a súa homologación.6.–Estar en posesión do carnet de conducir clase B. Os requisitos para concorrer están referidos ao derradeiro día de presentación de instancias, os interesados que asinen a instancia de participación deberán reunir os requisitos da presente convocatoria, do contrario quedarán automaticamente eliminados, unha vez comprobada a documentación na fase de acreditación desta. OITAVA.–SOLICITUDES E DOCUMENTACIÓN A PRESENTAR. Os interesados deberán presentar no prazo de dez días hábiles, contados dende a publicación do anuncio de convocatoria e das presentes bases no Boletín Oficial da Provincia, a seguinte documentación: 1. Solicitude de participación anexa ás bases.2. Xustificante de pagamento da taxa por dereitos de exame, que de conformidade coa ordenanza fiscal reguladora queda establecida en 15 euros. O pagamento farase nas contas bancarias do Concello no modelo de autoliquidación dispoñible na páxina web do Concello e nas oficinas municipais.3. Copia do CELGA 2 (ou superior) ou equivalente debidamente homologado polo órgano competente en materia de política lingüística da Xunta de Galicia. A presentación de solicitudes realizarase por calquera das formas establecidas no art.16.4 da Lei 39/2015, de 1 de outubro, do Procedemento Administrativo Común das Administracións Públicas. Nos supostos previstos nos apartados b), c), d) e e) do artigo 16.4, os aspirantes deberán comunicalo ao Concello mediante telegrama ou fax (981691786) durante o mesmo prazo que o de presentación de instancias, sen que en ningún caso se teñan en cona aquelas instancias que cheguen ao Concello máis alá dos sete días naturais a contar desde o remate do prazo para a presentación de solicitudes. No caso de querer presentar de xeito electrónico a instancia poderá realizalo a través da sede electrónica do Concello de Oroso: https://sede.oroso.esNOVENA.–ADMISIÓN DE ASPIRANTES. Logo de rematar o prazo de presentación de solicitudes aprobarase por Resolución de Alcaldía nun prazo non superior a catro días hábiles unha relación provisional de aspirantes na que se especifique o cumprimento dos requisitos expostos na base sétima. Os aspirantes terán un prazo non superior a tres días hábiles dende a publicación no taboleiro de anuncios da devandita relación para a emenda das deficiencias que pola súa natureza considérense subsanables, non podendo ser obxecto de subsanación a realización de trámites ou actuacións que supoñan unha ampliación implícita dos prazos establecidos nestas bases. Nun prazo non superior a tres (3) días hábiles desde a terminación do prazo anterior publicarase a relación definitiva de admitidos e excluídos nas probas selectivas, que será publicada no taboleiro de anuncios do Concello. Porén, no caso de non necesidade de emenda a publicación da relación de aspirantes provisional será automaticamente elevada a definitiva. Na resolución definitiva de admitidos e excluídos emprazarase aos aspirantes admitidos para as probas de oposición sinaladas nas presentes bases. DÉCIMA.–TRIBUNAL CUALIFICADOR. A selección dos aspirantes levarase a cabo por un Tribunal Cualificador que estará integrado polos seguintes membros: Presidente: D.ª Félix M. Carrasco del Pozo, funcionario do Concello de Oroso. Vogais: D.ª Yolanda García Fachal, arquitecta técnica do Concello. D. Jacinto Javier Statescu Alunda, encargado de obras do Concello. D.ª Klavdiya Calcan Santolaya. Funcionaria do Concello. Secretario: D. Federico Suárez Cancelo, secretario do Concello, que actuará con voz pero sen voto. Para a válida constitución do tribunal deberán asistir o presidente e secretario e dous dos vogais. O tribunal queda facultado para resolver cantas dúbidas e demais circunstancias e incidencias se formulen durante o proceso selectivo, así como tomar os acordos que procedan en orde á cobertura de prazas convocadas, podendo dispoñer a incorporación de asesores especialistas que estime necesarios, con voz pero sen voto. Os membros do Tribunal deberán absterse de intervir, notificándoo á autoridade convocante, cando neles concorran circunstancias das previstas no artigo 23 da Lei 40/2015, de 1 de outubro, de Réxime Xurídico do Sector Público. Os/as aspirantes poderán recusar aos membros do Tribunal cando se deran calquera das citadas circunstancias. DÉCIMO PRIMEIRA.–SISTEMA DE SELECCIÓN. A selección efectuarase polo sistema de oposición.11.1. FASE DE OPOSICIÓN (máximo 22,50 puntos) A oposición constará de tres exercicios, eliminatorios cada un deles, de modo que non poderán pasar ao seguinte exercicio os aspirantes que non alcanzaran a cualificación mínima establecida para cada un deles. Os exercicios practicaranse en chamamento único, sendo suspendido quen non compareza, calquera que sexa a causa, salvo previsión normativa específica de rango superior. PRIMEIRA PROBA Obrigatoria e eliminatoria. Consistirá en contestar, no prazo máximo de trinta minutos, un cuestionario tipo test de 20 preguntas, con cinco de reserva adicionais, con catro respostas alternativas e unha soa correcta, sobre o contido do programa especificado no anexo II das bases. A puntuación determinarase atendendo a seguinte fórmula (de 0 a 6 puntos): N= (A-F/3)/3,33. (Redondeada a dous decimais como máximo). Sendo N= nota final da proba; A= preguntas acertadas; F= preguntas falladas. Corresponderá ao tribunal sinalar a puntuación mínima precisa para superar a proba. SEGUNDA PROBA Por parte do tribunal proporase unha ou varias probas prácticas, a celebrar en unha ou varias sesións por un prazo máximo de catro horas, na que se valorarán os coñecementos e habilidades profesionais de acordo coas funcións do posto de traballo. Esta proba práctica valorarase de 0 a 14 puntos debendo os aspirantes obter unha puntuación mínima de 7 puntos para superar a mesma. Correspóndelle ó tribunal determinar o nivel de coñecementos e habilidades necesarias para acadar a puntuación mínima. TERCEIRA PROBA De carácter obrigatorio e non eliminatorio, que realizarán os/as aspirantes que superasen as dúas probas anteriores. Consistirá na tradución directa do castelán ao galego de 5 frases propostas polo Tribunal durante un tempo máximo de 30 minutos e sen axuda de dicionario. O exercicio cualificarase cunha puntuación máximo de 2,50 puntos. Quedan eximidos da realización deste exercicio aqueles aspirantes que acrediten posuír, antes da finalización do prazo de presentación de instancias o CELGA 2 ou equivalente debidamente homologado polo órgano competente en materia de política lingüística da Xunta de Galicia, de acordo co disposto na Orde de 10 de febreiro de 2014 pola que se modifica a Orde de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG nº 34, de 19 de febreiro de 2014. Aos aspirantes que posúan o CELGA 2 (ou superiores) atribuiránselles a máxima puntuación nesta proba (2,5 puntos). A puntuación final virá determinada pola suma da puntuación obtida na proba teórica, na proba práctica e na proba de galego. En caso de empate na puntuación final, resolverase o mesmo a favor do aspirante que obtivese maior puntuación na proba práctica, e de persistir o empate mediante a realización dunha entrevista cos/as aspirantes empatados/as de carácter exclusivamente curricular co obxecto de comprobar a súa adecuación para o posto de traballo de que se trate. DÉCIMO SEGUNDA.–APROBACIÓN DA BOLSA DE EMPREGO. Sumadas as puntuacións totais obtidas polos aspirantes que teñan superado todas as probas, o Tribunal configurará a bolsa de emprego cos aspirantes que superen o proceso selectivo respecto do posto de traballo de operario de limpeza, por orde de maior a menor puntuación. Por Resolución de Alcaldía aprobarase a bolsa de emprego quedando constituída aos efectos das correspondentes contratacións temporais debendo ser esta publicada no taboleiro de anuncios do Concello sen prexuízo de que se lle poida dar, se se estima oportuno, difusión a través de calquera outro medio. DÉCIMO TERCEIRA.–FUNCIONAMENTO E VIXENCIA DA BOLSA DE EMPREGO. A contratación de persoal efectuarase seguindo estritamente a orde de puntuación establecida na bolsa de emprego para o posto de traballo de operario de limpeza. É condición inescusable para permanecer en dita bolsa o mantemento durante a vixencia da mesma dos requisitos sinalado na base sétima das presentes bases. Acudirase á devandita lista para a selección de traballadores nos seguintes casos: 4. Substitución temporal dos titulares ou no seu caso dos substitutos dalgunha das prazas de operario de limpeza do Concello de Oroso, segundo o disposto no artigo 15.1 c) do Estatuto dos Traballadores.5. Acumulación de tarefas ou excesos puntuais de carga de traballo no suposto do artigo 15.1 b) Estatuto dos Traballadores.6. Para a realización de unha obra o servicio determinados no suposto do artigo 15.1 a) Estatuto dos Traballadores. Unha vez detectada a situación de necesidade de cubrir temporalmente unha praza, e elaborado o correspondente expediente no que se acreditara o cumprimento dos supostos expostos así coma a existencia de crédito orzamentario, o alcalde-presidente procederá ao chamamento sucesivo daqueles aspirantes por orde de lista, debendo os interesados manifestar o seu interese por escrito no prazo máximo improrrogable de dous días hábiles dende a notificación da oferta por parte do Concello, transcorrido o cal entenderase que renuncia e pasará ao seguinte da lista. A notificación practicarase exclusivamente mediante a publicación da oferta no taboleiro de anuncios e na páxina web do Concello, sen prexuízo de que se intente proceder a contactar co interesado vía telefónica polo menos por dúas veces en horas distintas, do cal quedará a debida constancia no expediente. No caso de manifestar o seleccionado o seu interese, deberá presentar no prazo improrrogable de 5 días naturais a contar desde que manifestase o seu interese a seguinte documentación: 1. Informe de recoñecemento médico polos servizos do Concello, que acredite non padecer enfermidade ou defecto físico nin psíquico que impida o desempeño das correspondentes funcións.2. Fotocopia compulsada do título académico.3. Fotocopia compulsada do DNI.4. Fotocopia compulsada carnet de conducir clase B.5. Declaración xurada de non estar incurso en causa de incompatibilidade e de non estar inhabilitado para o exercicio de funcións públicas. A renuncia ao posto de traballo ofertado, ou á non presentación da aceptación da oferta e da documentación esixida en prazo implicará que o interesado pasará a ocupar o último lugar da lista. Os integrantes da bolsa poderán en calquera momento pedir a renuncia definitiva á integración nesta, mediante solicitude por escrito dirixida ao alcalde-presidente. A duración da bolsa de emprego terá unha validez de catro anos, contados dende a publicación das presentes bases no Boletín Oficial da Provincia da Coruña, ou, no seu defecto, ata que todos os interesados que figuren nela non manifesten interese nunha oferta de substitución concreta. DÉCIMO CUARTA.–FORMALIZACIÓN DO CONTRATO. O alcalde procederá á contratación dos candidatos que pola orde da puntuación en que figuran na bolsa de emprego presenten en prazo a correspondente documentación sinalada na base anterior. O nomeamento comunicaráselle ao/a interesado/a para que proceda a firmar o contrato no prazo máximo de 5 días naturais. Se non o fixera e salvo que medie causa xustificada será declarado en situación de cesante e pasará a ocupar o último posto da lista na bolsa de emprego procedéndose a chamar ao seguinte aspirante. Previamente á formalización do contrato o aspirante deberá prometer ou xurar o cargo na forma establecida no artigo 1 do Real Decreto 707/1979, de 5 de abril. O contrato poderá establecer o correspondente período de proba. DÉCIMO QUINTA.–RÉXIME DE RECURSOS. Contra a resolución de Alcaldía que aprobe as presentes bases, poderase interpoñer recurso potestativo de reposición ante o mesmo órgano que ditou as mesmas no prazo máximo de 1 mes, contados a partir do día seguinte ao da publicación das mesmas no Boletín Oficial da Provincia conforme establecen os artigos 123 e 124 da Lei 39/2015, de 1 de outubro, do procedemento administrativo común das Administracións Públicas. Así mesmo e alternativamente contra a mesma poderá interpoñerse recurso contencioso-administrativo ante os Xulgados do Contencioso-Administrativo, no prazo de dous meses, contados desde o día seguinte ao da publicación das bases no Boletín Oficial da Provincia segundo o previsto no artigo 46.1 da Lei 29/1998, de 13 de xullo de xurisdición contencioso-administrativo. No caso de que se interpoña recurso potestativo de reposición, ata que sexa resolto expresamente ou se produza a desestimación presunta, non se poderá interpoñer recurso contencioso-administrativo. Contra os acordos adoptados polo Tribunal de Selección poderá interpoñerse recurso de alzada no prazo de 1 mes contado a partir do día seguinte á notificación do acto ou acordo do Tribunal de Selección. O recurso poderá interpoñerse ante o órgano que ditou o acto ou ante o órgano competente para resolvelo. O órgano competente para a resolución será o alcalde-presidente. O prazo máximo para ditar resolución e notificar a mesma será de tres meses. Sen prexuízo do establecido no parágrafo anterior; as solicitudes de revisión de exame que poidan presentarse polos aspirantes serán consideradas como solicitudes de acceso ao expediente ao abeiro do previsto no artigo 53.1. a) da Lei 39/2015, de 1 de outubro, do Procedemento Administrativo Común das Administracións Públicas, sendo a única obriga para o Tribunal de Selección a de expoñer os criterios técnicos xerais que se tiveron en conta para a obtención da puntuación. ANEXO I MODELO DE SOLICITUDE D./ D.ª., con DNI número., e enderezo, para os efectos de notificación, en., C. P., teléfono. EXPÓN: Que desexa participar no procedemento de selección convocado para a creación da bolsa de emprego do posto de operario de limpeza en réxime laboral temporal, de acordo coas bases da convocatoria aprobadas por Resolución de Alcaldía, Para tal efecto fai constar:  Que reúne todos e cada un dos requisitos esixidos nas bases da convocatoria e coñece e acepta incondicionalmente as citadas bases.  Que achega coa presente solicitude a seguinte documentación:  Xustificante de pagamento da taxa por dereitos de exame.  Copia do CELGA 2 (ou superior) ou equivalente debidamente homologado. SOLICITA: Ser admitida/o a participar no referido procedemento de selección. ANEXO II TEMARIO DA CONVOCATORIA 1. Prevención de riscos laborais. Criterios de seguridade a ter en conta nos traballos de limpeza.2. Ferramentas e útiles para a limpeza. As súas formas: a máquina, a mano. Uso e conservación.3. Produtos de limpeza. Identificación de produtos de limpeza e desinfección. Significado dos símbolos utilizados nas etiquetas dos productos. Manipulación, transporte. Almacenamento dos produtos. Identificación dos perigosos.4. Forma de quitar as manchas de graxa, aceite, alquitrán etc. Encerado de marmol, terrazo etc. Tipos de residuos: urbanos, industriais, sanitarios, agrícolas, gandeiros.5. Prevención de riscos laborais en trallos de xardinería.6. Árbores e arbustos. Clasificación. Identificación de especies. Especies autótonas.7. Plantación e coidado do céspede. Control e eliminación das malas herbas. Métodos para a prevención do crecemento de malas herbas.8. Poda de árbores e arbustos.9. Máquina para a xardinería: tipos e funcións. Uso da maquinaria.10. Seguridade na manipulación da maquinaria. Oroso, 15 de decembro de 2016. O alcalde Manuel Mirás Franqueira